#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2017. április 26-i ülésére)

**TÁRGY: A 347. HRSZ-ON NYILVÁNTARTOTT, KIVETT BEÉPÍTETLEN TERÜLET MŰVELÉSI ÁGBAN LÉVŐ INGATLAN ÉRTÉKESÍTÉSE POLERECZKI GYÖRGY ÉS POLERECZKINÉ VIRÁG ENIKŐ RÉSZÉRE**

Polereczki György és Polereczkiné Virág Enikő 6200 Kiskőrös, Bartók Béla utca 25. szám alatti lakos vételi szándéknyilatkozatot nyújtott be Kiskőrös Város Polgármesterének címezve Kiskőrös Város Önkormányzata (a továbbiakban: Önkormányzat) kizárólagos tulajdonában lévő 347. hrsz-on nyilvántartott, természetben 6200 Kiskőrös, Kassai utca végén található, kivett beépítetlen terület művelési ágban lévő, 1677 m2 alapterületű ingatlan megvásárlása érdekében.

Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet 12. § (4) bekezdés b) pontja alapján a nettó 10.000.000,- Ft egyedi értéket el nem érő vagyont értékesíteni versenytárgyalás kiírása nélkül, a nemzeti vagyonról szóló 2011. évi CXCVI. törvényben foglaltak figyelembevételével lehet. Az értékesítésre kijelölésről a Polgármester, a tulajdonjog átruházás szerződésben foglalt feltételeinek elfogadásáról a Képviselő-testület dönt.

Fentiek alapján a 347. hrsz-on nyilvántartott legelő művelési ágban lévő ingatlan értékesítésre történő kijelölése megtörtént.

Az ingatlanforgalmi szakértő által készített szakértői vélemény alapján az ingatlan jelenlegi piaci forgalmi értéke 250.000,- Ft. Az ingatlan helyszínrajza a határozat-tervezet mellékletét képezi.

A fentiekre tekintettel javaslom, hogy a Képviselő-testület járuljon hozzá az Önkormányzat kizárólagos tulajdonában lévő, 347 hrsz-on nyilvántartott, 1677 m2 alapterületű, kivett beépítetlen terület művelési ágban lévő ingatlan tulajdonjogának adásvétel útján történő átruházásához Polereczki György és Polereczkiné Virág Enikő részére.

**Kiskőrös, 2017. április 18.**

**Domonyi László sk.**

**polgármester**

## HATÁROZAT-TERVEZET

A Képviselő-testület

1. hozzájárul Kiskőrös Város Önkormányzata kizárólagos tulajdonában lévő, 347. hrsz-on nyilvántartott, természetben Kiskőrös, Kassai utca végén található, 1677 m2 alapterületű, kivett beépítetlen terület művelési ágban lévő ingatlan adásvétel útján történő értékesítéséhez 250.000,-Ft vételárért Polereczki György és Polereczkiné Virág Enikő Kiskőrös, Bartók Béla utca 25. szám alatti lakosok részére.
2. felhatalmazza a polgármestert az adásvételi szerződés aláírására, az ahhoz kapcsolódó egyéb jognyilatkozatok megtételére és a tulajdonjog ingatlan-nyilvántartásba történő bejegyeztetéséhez.

**Felelős:** polgármester

**Határidő:** azonnal